
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 781 

26 Μαΐου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση οικονομικής ενίσχυσης για την ίδρυση και 
λειτουργία καταφυγίων αδέσποτων ζώων συντρο¬ 


φιάς . 1 

Διορισμός Γενικού Διευθυντού Ο.Γ.Ε.Ε.Κ.Α. - ΔΗΜΗ¬ 
ΤΡΑ. 2 

Ανάκληση της αριθμ. 208620/22.1.2003 (ΦΕΚ Β 73) 
υπουργικής απόφασης, «Διορισμός Διευθύνοντα 
Συμβούλου στον Οργανισμό Γεωργικής Επαγγελ¬ 
ματικής Εκπαίδευσης, Κατάρτισης και Απασχόλη¬ 
σης (Ο.Γ.Ε.Ε.Κ.Α.) «ΔΗΜΗΤΡΑ» - Ν.Π.Ι.Δ.». 3 

Καθιέρωση υπερωριακής εργασίας και κατανομή αυ¬ 
τής σε μονίμους και αορίστου χρόνου υπαλλήλους 

του Υπ. Αγροτικής Ανάπτυξης και Τροφίμων. 4 

Προϋποθέσεις και καθορισμός Εθνικών ελάχιστων με¬ 
γεθών (κριτηρίων) για την αναγνώριση Ομάδων Πα¬ 
ραγωγών του Αμπελοοινικού τομέα. 5 

Τροποποίηση της αριθ. 241/18.8.1998 (ΦΕΚ 939/Β/ 

1.9.1998) απόφασής μας, περί μεταβίβασης αρμο¬ 
διοτήτων και παροχή εξουσιοδότησης υπογραφής 
«Με εντολή Γενικού Γραμματέα. 6 


ΑΠΟΦΑΣΕΙ Σ 

Αριθ. 259371 ( 1 ) 

Χορήγηση οικονομικής ενίσχυσης για την ίδρυση και λει¬ 
τουργία καταφυγίων αδέσποτων ζώων συντροφιάς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο αυτό προ¬ 
στέθηκε με το άρθρο 27του Ν. 2081/1992 «για τον εκσυγ¬ 
χρονισμό των επαγγελματικών οργανώσεων, των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» (ΑΊ54) και τροποποιήθηκε με το άρθρο 1 παρ. 2α 


του Ν. 2469/1997 «περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α'38). 

2) Του άρθρου 4 παρ. 1 του Ν.Δ. 131/74 «περί παροχής 
οικονομικών ενισχύσεων εις την γεωργικήν, κτηνοτροφι- 
κήν, δασικήν και αλιευτικήν παραγωγήν» (Α'320) όπως 
τροποποιήθηκε με το άρθρο 4 παρ. 2 του Ν. 1409/1983 
τροποποίηση και συμπλήρωση των διατάξεων του Ν.Δ. 
131/1974 (ΑΊ99). 

3) Του Π. Δ. 81/2002 (Α' 57) «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών». 

4) Του άρθρου 39 παρ. 10του Ν. 2065/1992 «περίεγκρί- 
σεως οικονομικών ενισχύσεων από τους Υπουργούς Οι¬ 
κονομικών και Γεωργίας» (ΑΊ 113). 

5) Του Ν. 356/1974 «περί κώδικος εισπράξεων δημοσίων 
εσόδων». 

6) Του άρθρου 7παρ. 8του Ν. 3170/2003 «Ζώα συντρο¬ 
φιάς, αδέσποτα ζώα συντροφιάς και άλλες διατάξεις» 
(ΑΊ91). 

7) Της αρ. πρωτ. 280261/2003 (Β' 1843) Κοινής Απόφα¬ 
σης των Υπουργών Οικονομίας και Οικονομικών, Εσωτε¬ 
ρικών, Δημόσιας Διοίκησης και Αποκέντρωσης και Γεωρ- 
γίας «Χορήγηση οικονομικής ενίσχυσης για την ίδρυση 
και την λειτουργία καταφυγίων αδέσποτων ζώων συντρο¬ 
φιάς». 

8) Της αρ. πρωτ. 230642/23.3.2004 (Β' 525) Κοινής Από¬ 
φασης του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στους 
Υφυπουργούς Αγροτικής Ανάπτυξης και Τ ροφίμων Ευάγ¬ 
γελο Μπασιάκο και Αλέξανδρο Κοντό». 

9) Της αρ. πρωτ. 14650/ΔΙΟΕ 85/17.3.2004 (Β'519) Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών 1065956/863/Α0006/15.7.2003 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών». 

10) Της αρ. πρωτ. ΔΙΔΚ/Φ.1/2/6139/24.3.2004(Β' 527) 
Κοινής Απόφασης του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

11) Το γεγονός ότι από τις διατάξεις της παρούσας από¬ 
φασης προκαλείται δαπάνη ποσού 4.000.000 ευρώ, περί¬ 
που, για το οικονομικό έτος 2004, η οποία θα βαρύνει τον 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε. Φ. 29.110 του Τακτικού Προϋπολογισμού του Υπουρ¬ 
γείου Αγροτικής Ανάπτυξης και Τροφίμων (Κ. Α. Ε. 2111), 
αποφασίζουμε: 

Άρθρο 1 

ΣΚΟΠΟΣ - ΧΡΗΜΑΤΟΔΟΤΗΣΗ 

Εγκρίνουμε το πρόγραμμα οικονομικών ενισχύσεων για 
την ίδρυση ή εκσυγχρονισμό καταφυγίων αδέσποτων ζώ¬ 
ων συντροφιάς, συμπεριλαμβανομένης της εφαρμογής 
του προγράμματος περισυλλογής, σήμανσης, καταγρα¬ 
φής, στείρωσης, εμβολιασμού, αποθεραπείας, υιοθεσίας 
ή επανένταξης των αδέσποτων σκύλων. 

Για την εφαρμογή των προαναφερομένων δραστηριο¬ 
τήτων εγκρίνεται διάθεση πιστώσεων ύψους τεσσάρων 
εκατομμυρίων ΕΥΡΩ (4.000.000. €) 

Άρθρο 2 
ΔΙΚΑΙΟΥΧΟΙ 

α) Δήμοι, Κοινότητες ή Διαδημοτικοί Φορείς και Ζωοφι- 
λικά Σωματεία, για την ίδρυση ή τη βελτίωση των υπαρ- 
χουσών εγκαταστάσεων καταφυγίων αδέσποτων σκύ¬ 
λων. 

β) Δήμοι, Κοινότητες ή Διαδημοτικοί Φορείς (στις περι¬ 
πτώσεις συνεργασίας πολλών Δήμων δικαιούχος μπορεί 
να είναι η οικεία Νομαρχιακή Αυτοδιοίκηση ή άλλος συ¬ 
ντονιστικός φορέας). Φιλοζωικά Σωματεία με κατάλληλη 
υποδομή (σε πάγιες εγκαταστάσεις ή οχήματα μεταφο¬ 
ράς ζώων ή σε εμπειρία και ανθρώπινο δυναμικό), σε συ¬ 
νεργασία με Δήμους, Κοινότητες ή Διαδημοτικούς Φο¬ 
ρείς αναπτύσσουν δραστηριότητες στους επιμέρους 
στόχους του προγράμματος, όπως αναφέρονται στο Νό¬ 
μο 3170/2003. 

Άρθρο 3 

ΥΨΟΣ ΕΝΙΣΧΥΣΗΣ 

Ενισχύεται έως το 70% του συνόλου των επιλέξιμων δα¬ 
πανών για την υλοποίηση των χρηματοδοτούμενων δρα¬ 
στηριοτήτων. 

Άρθρο 4 

ΔΙΚΑΙΟΛΟΓΗΤΙΚΑ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
ΤΟΥ ΕΝΔΙΑΦΕΡΟΜΕΝΟΥ ΦΟΡΕΑ. 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και του 
υπεύθυνου εκπροσώπου του φορέα με τον οποίο θα έρ¬ 
χονται σε επαφή οι Υπηρεσίες της Κεντρικής και Νομαρ¬ 
χιακής αρμόδιας Αρχής (τηλέφωνο, ίαχ, ταχυδρομική δι¬ 
εύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Άδεια ίδρυσης και λειτουργίας καταφυγίου αδέσπο¬ 
των σκύλων. 

3. Καθορισμός της γεωγραφικής περιοχής που θα κα¬ 
λύπτουν οι φορείς για την περισυλλογή των αδέσποτων 
ζώων. 

Σε περίπτωση που οιδικαιούχοιτηςπαρ. β) του άρθρου 
2 της παρούσας Απόφασης δεν διαθέτουν εγκαταστά¬ 
σεις στα όρια της δικαιοδοσίας τους, ούτε δύνανται να 
δημιουργήσουν τις εγκαταστάσεις αυτές, υποβάλλουν 
σύμβαση που συνάπτουν με άλλο Δήμο ή Κοινότητα ή Δια¬ 
δημοτικό Φορέα ή Ζωοφιλικό Σωματείο και φορείς κτη¬ 
νιάτρων με την οποία αναλαμβάνουν την διενέργεια των 
λειτουργιώντου προγράμματος, όπως προβλέπονται στο 
Νόμο 3170/2003. 


4. Τίτλο ιδιοκτησίας του οικοπέδου που θα ανεγερθεί το 
καταφύγιο ή θα γίνουν οι βελτιώσεις ή παραχωρητήριο του 
ιδιοκτήτη προς τον φορέα για χρήση του οικοπέδου του¬ 
λάχιστον 1 δετή για την εξυπηρέτηση του σκοπού αυτού. 

5. Οικονομοτεχνική μελέτη στην οποία γίνεται αναλυτι¬ 
κή περιγραφή των ενεργειών και των δαπανών που θα 
απαιτηθούν για τη ίδρυση ή/καιτη λειτουργία καταφυγίων 
αδέσποτων ζώων συντροφιάς. Στη μελέτη θα συμπερι- 
λαμβάνεται αναλυτική έκθεση και χρονοδιάγραμμα των 
ενεργειών που θα γίνουν καθώς και των δαπανών που θα 
απαιτηθούν για όλες τις εγκαταστάσεις υπογραφόμενα 
από μηχανικό. 

6. Σύμβαση έργου μεταξύ των συνεργαζόμενων φορέ¬ 
ων για την υλοποίηση του προγράμματος. 

Η τελική έγκριση χρηματοδότησης θα δίνεται από τον 
Υπουργό μετά από σχετική εισήγηση της Γενικής Διεύ¬ 
θυνσης Κτηνιατρικής - Διεύθυνση Κτηνιατρικής Αντίλη¬ 
ψης, Φαρμάκων και Εφαρμογών (Κ.Α.Φ.Ε.) κατόπιν ειση¬ 
γητικής έκθεσης της Νομαρχιακού επιπέδου Κτηνιατρι¬ 
κής Αρχής. 

Η πληρωμή θα γίνεται σε τρεις (3) δόσεις ανάλογα με 
την εξέλιξη του έργου ή του προγράμματος σύμφωνα με 
την κατατεθείσα μελέτη και με βάση τα προσκομιζόμενα 
παραστατικά στοιχεία. 

Άρθρο 5 

ΓΕΝΙΚΕΣ ΔΙΑΤΑΞΕΙΣ 

1. Με απόφαση του Υπουργού Αγροτικής Ανάπτυξης 
και Τροφίμων, ύστερα από εισήγηση της Διεύθυνσης Κτη¬ 
νιατρικής Αντίληψης, Φαρμάκων και Εφαρμογών 
(Κ.Α.Φ.Ε.), μετά από συνεργασία με τη Διεύθυνση Υγείας 
των Ζώων, καθορίζεται κάθε χρόνο το ύψος της ενίσχυ¬ 
σης για τις δραστηριότητες του προγράμματος, η δε δα¬ 
πάνη θα βαρύνει τις πιστώσεις του Τακτικού Προϋπολο¬ 
γισμού του Υπουργείου Αγροτικής Ανάπτυξης και Τροφί¬ 
μων Κ. Α. 2111 Φ. 29/110. 

2. Τα ανωτέρω ποσοστά ή ποσά ενίσχυσης που ορίζο¬ 
νται με την παρούσα Απόφαση μπορούν να μειωθούν κα¬ 
τά περίπτωση με απόφαση του Υπουργού Αγροτικής Ανά¬ 
πτυξης και Τροφίμων, εφόσον οι πιστώσεις που εγκρίθη- 
καν δεν φθάνουν για να ενισχυθούν οι δικαιούχοι. 

3. Σε ό,τι αφορά τον καθορισμό των προϋποθέσεων, δι- 
καιολογητικών, της διαδικασίας ένταξης, του ύψους ενί¬ 
σχυσης και του τρόπου καταβολής των οικονομικών ενι¬ 
σχύσεων στους δικαιούχους, θα καθοριστούν με απόφα¬ 
ση του Υπουργού Αγροτικής Ανάπτυξης και Τροφίμων. 

4. Γ ια την καταβολή των ενισχύσεων που αναφέρονται 
στην παρούσα Απόφαση είναι απαραίτητη η συνεργασία 
των ενδιαφερομένων με τις αρμόδιες περιφερειακές 
Δ/νσεις Κτηνιατρικής πριν να πραγματοποιήσουν τις ενι- 
σχυόμενες δραστηριότητες και εξασφάλιση της σχετικής 
έγκρισης απότηνΔ/νση Κ. Α. Φ. Ε. του Υπουργείου Αγρο¬ 
τικής Ανάπτυξης και Τροφίμων, εκτός αν ορίζεται διαφο¬ 
ρετικά από την παρούσα. 

5. Ο Υπουργός Αγροτικής Ανάπτυξης και Τ ροφίμων δύ- 
ναται με Απόφασή του να δίνει τις αναγκαίες διευκρινή- 
σεις σε ότι αφορά στην παρούσα Απόφαση καθώς και να 
καθορίζει τις λεπτομέρειες υλοποίησής της. 

6. Φυσικά ή νομικά πρόσωπα που ενισχύονται με την πα¬ 
ρούσα Απόφαση και που χαρακτηρίζονται από τις κτηνια¬ 
τρικές Υπηρεσίες ως μη συνεργάσιμα, αποκλείονται των 
ενισχύσεων που χορηγούνται από το Υπουργείο Αγροτι¬ 
κής Ανάπτυξης και Τ ροφίμων. 

7. Η Α.Τ.Ε. αμείβεται με ποσοστό μέχρι 0,3% επί των 
πληρωμών που θα πραγματοποιηθούν για τις δραστηριό¬ 
τητες που εγκρίνονται με την Απόφαση αυτή. 

8. Η απόφαση αυτή ισχύει για το έτος 2004 και έως τις 
31.12.2004 για τις δραστηριότητες που αναφέρονται, ενώ 
οι πληρωμές είναι δυνατό να συνεχιστούν και πέραν της 
ημερομηνίας αυτής (της 31.12.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Θ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Σ. ΤΣΙΤΟΥΡΙΔΗΣ 
-♦- 

Αριθ. 256421 (2) 

Διορισμός Γενικού Διευθυντού Ο.Γ.Ε.Ε.Κ.Α. - ΔΗΜΗΤΡΑ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29 Ατού Ν. 1558/1985, «Κυβέρνηση και 
Κυβερνητικά Όργανα» (ΦΕΚ 137/Α/1985), όπως αυτό 
προστέθηκε με το άρθρο 27 του Ν. 2081/1992 (ΦΕΚ 
154/Α/1992) και τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38/Α/97). 

β) Του άρθρου 18του Ν. 2520/1997 (ΦΕΚ 173/Α/1997), 
«Μέτρα για τους νέους αγρότες, σύσταση Οργανισμού 
Γεωργικής Επαγγελματικής Εκπαίδευσης, Κατάρτισης 
και Απασχόλησης και άλλες διατάξεις». 

2. Το αριθ. 121/2004 Π. Δ/γμα (ΦΕΚ Α' 84), «Διορισμός 
Υπουργών και Υφυπουργών». 

3. Την αριθ. Υ1/10.3.2004 (ΦΕΚ Β' 513) απόφαση Πρω¬ 
θυπουργού, «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

4. Την αριθ. 46095/25.2.2000 κοινή απόφαση Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, Υφυπουργού Οικονομικών και Υπουργού Γεωργίας, 
«Σύσταση Γενικών Διευθύνσεων στον ΟΓΕΕΚΑ - ΔΗΜΗ¬ 
ΤΡΑ» (ΦΕΚ245/Β/2.3.2000). 

5. Την αριθ. 46112/26.8.1999 απόφαση Υφυπουργού Οι¬ 
κονομικών και Υπουργού Γεωργίας, «Καθορισμός μηνιαί¬ 
ας αντιμισθίας στους Γενικούς Δ/ντές ΟΓΕΕΚΑ-ΔΗΜΗ- 
ΤΡΑ» (ΦΕΚ 1720/Β/13.9.1999). 

6. Το ότι από τις διατάξεις αυτής της απόφασης προκα- 
λείται δαπάνη ύψους 25.000,00 Ευρώ περίπου για το τρέ- 
χον έτος και 41.085,80 Ευρώ περίπου 

για καθένα από τα επόμενα πέντε έτη. 

Η παραπάνω δαπάνη έτους 2004 θα βαρύνει τον κωδικό 
αριθμό 60 του προϋπολογισμού έτους 2004 του Νομικού 
Προσώπου Ο.Γ.Ε.Ε.Κ.Α.-ΔΗΜΗΤΡΑ. Για καθένα από τα 
επόμενα πέντε έτη η δαπάνη που προκαλείται θα καλυφθεί 
από εγγεγραμμένες πιστώσεις των υπό κατάρτιση προϋ- 
πολογισμώντου Ο.Γ.Ε.Ε.Κ.Α.-ΔΗΜΗΤΡΑ, αποφασίζουμε: 

Διορίζουμε το Μιχαήλ Καψουλάκη στη θέση του Γενι¬ 
κού Διευθυντή Γ ενικής Διεύθυνσης Διοικητικού και Οικο¬ 
νομικού του ΟΓΕΕΚΑ-ΔΗΜΗΤΡΑ (Ν.Π.Ι.Δ.), μετριετή θη¬ 
τεία δυναμένη να ανανεωθεί. 


Η θέση του Γενικού Διευθυντή είναι πλήρους και αποκλει¬ 
στικής απασχόλησης. Ο Γ ενικός Διευθυντής κατά το χρόνο 
της θητείας του ασφαλίζεται στον ασφαλιστικό οργανισμό 
κύριας και επικουρικής ασφάλισης προσωπικού του Οργα¬ 
νισμού, εφ’ όσον κατά τον ίδιο χρόνο δεν καλύπτεται αντί¬ 
στοιχα από άλλη κύρια και επικουρική ασφάλιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 256418 (3) 

Ανάκληση της αριθμ. 208620/22.1.2003 (ΦΕΚ Β 73) 
υπουργικής απόφασης, «Διορισμός Διευθύνοντα Συμ¬ 
βούλου στον Οργανισμό Γεωργικής Επαγγελματικής 
Εκπαίδευσης, Κατάρτισης και Απασχόλησης 
(Ο.Γ.Ε.Ε.Κ.Α.) «ΔΗΜΗΤΡΑ» - Ν.Π.Ι.Δ.». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/1992 (ΦΕΚΑ 154) και τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚΑ 
38). 

β) Του άρθρου 16 του Ν. 2520/1997 (ΦΕΚ Α 173), «Μέ¬ 
τρα για τους νέους αγρότες, σύσταση Οργανισμού Γε¬ 
ωργικής Επαγγελματικής Εκπαίδευσης, Κατάρτισης και 
Απασχόλησης και άλλες διατάξεις». 

2. Το αριθ. 121/2004 Π. Δ/γμα (ΦΕΚ Α 84), «Διορισμός 
Υπουργών και Υφυπουργών». 

3. Την αριθμ. Υ1/10.3.2004 (ΦΕΚ Β513) απόφαση Πρω¬ 
θυπουργού, «Μεταβολή τίτλων Υπουργείων και καθορι¬ 
σμός της σειράς των Υπουργείων». 

4. Την αριθμ. 208620/22.1.2003 (ΦΕΚ Β 73) απόφαση, 
«Διορισμός Διευθύνοντα Συμβούλου στον Οργανισμό Γε- 
ωργικής Επαγγελματικής Εκπαίδευσης, Κατάρτισης και 
Απασχόλησης (Ο.Γ.Ε.Ε.Κ.Α.) - ΔΗΜΗΤΡΑ - Ν.Π.Ι.Δ.». 

5. Το γεγονός ότι η ΙΕ' ΔΟΥ Αθηνών με την αριθμ. 
3148/1.10.2003 Ατομ. Ειδοποίηση χρεών προς τον Οργα¬ 
νισμό Γεωργικής Επαγγελματικής Εκπαίδευσης, Κατάρ¬ 
τισης και Απασχόλησης (Ο.Γ.Ε.Ε.Κ.Α.) «ΔΗΜΗΤΡΑ», χρε¬ 
ώνει χρηματικό ποσό ύψους 2.228.245,00 € σε εφαρμογή 
των αριθμ. 130165/1.8.2003, 130166/1.8.2003, 130167/ 
1.8.2003 και 130168/1.8.2003 αποφάσεων του Υπουργεί¬ 
ου Γεωργίας που αφορούν καταλογισμό για τα αναφερό- 
μενα σε αυτές έργα ως αχρεωστήτως καταβληθέντα. 

6. Το γεγονός ότι ο Οργανισμός επιβαρύνεται με προ- 
σαύξηση 1,5% για κάθε μήνα καθυστέρησης επειδή δεν 
έγινε εμπρόθεσμα η καταβολή έως 31.10.2003 του κατα- 
λογισθέντος ποσού. 

7. Το γεγονός ότι εκκρεμεί στο Ελ. Συνέδριο η εκτέλεση 
της υπ’ αριθμ. 58760/24.9.2003 ΚΥΑ Οικονομίας & Οικο¬ 
νομικών και Γ εωργίας με την οποία αυξήθηκε η επιχορή¬ 
γηση του Ο.Γ.Ε.Ε.Κ.Α. «ΔΗΜΗΤΡΑ» για το οικονομικό 
έτος 2003 κατά 2.228.245,00 €. 

8. Το γεγονός ότι συνέπεια των ανωτέρω η ΙΕ' Εφορία 
Αθηνών δεν δύναται να εκδώσει λόγω του χρέους φορο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λογική ενημερότητα με σκοπό την είσπραξη χρημάτων με 
αποτέλεσμα να μην μπορεί να ληφθεί η επιχορήγηση του 
οικονομικού έτους 2004 και οι σχετικές πιστώσεις που εί¬ 
χε στη διάθεσή του ο Οργανισμός για την κάλυψη τόσο 
των λειτουργικών αναγκών όσο και για τη μισθοδοσία 
προσωπικού να επαρκούν έως την 15.4.04 και κατ’ επέ¬ 
κταση να κωλύεται η εύρυθμη και αποδοτική λειτουργία 
του Ο.Γ.Ε.Ε.Κ.Α. «ΔΗΜΗΤΡΑ», αποφασίζουμε: 

Ανακαλείται η αριθμ. 208620/22.1.2003 (ΦΕΚ Β 73) από¬ 
φαση για τους λόγους που αναφέρονται στο σκεπτικό της 
παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 40611 (4) 

Καθιέρωση υπερωριακής εργασίας και κατανομή αυτής 
σε μονίμους και αορίστου χρόνου υπαλλήλους του Υπ. 
Αγροτικής Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

α) Τις διατάξεις του άρθρου 29ατηςπαρ. 2του Ν. 1558/85 
«Κυβέρνηση και Κυβερνητικά Όργανα» (Φ.Ε.Κ. 137/Α/ 
26.7.1985) όπως αυτό προστέθηκε με το άρθρο 27 του Ν. 
2081/1992 (Φ.Ε.Κ. 154/Α/1992) και αντικαταστάθηκε με το 
άρθρο 1 παρ. 2ατου Ν. 2469/1997 (Φ.Ε.Κ. 38/Α/1997). 

β) Το Π.Δ. 402/1988 «Οργανισμός Υπουργείου Γεωρ¬ 
γίας» όπως τροποποιήθηκε μεταγενέστερα. 

γ) Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλων του Δη¬ 
μοσίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες διατά¬ 
ξεις» που δημοσιεύθηκε στο Φ.Ε.Κ. 297/τ. Α/23.12.2003. 

δ) Την αριθμ. οικ2/7093/0022/ΦΕΚ 215/ΤΒ/5.2.2004 
«Επέκταση των διατάξεων του Ν. 3205/2003 στο προσω¬ 
πικό με σχέση εργασίας Ιδιωτικού Δικαίου που απασχο¬ 
λείται στο Δημόσιο Ν.Π.Δ.Δ. και Ο.Τ.Α. 

ε) Τις ανάγκες των υπηρεσιών του Υπ. Αγροτικής Ανά¬ 
πτυξης και Τροφίμων που πρέπει να αντιμετωπισθούν με 
την καθιέρωση υπερωριακής εργασίας κατά το έτος 2004. 

στ) Το γεγονός ότι από την προώθηση αυτής προκαλείται 
δαπάνη ΕΥΡΩ 912.000,00, η οποία θα βαρύνει τις πιστώ- 
σειςτου Προϋπολογισμού του Κ.Τ.Γ.Κ. &Δασών, Α' Παρ/μα 
Σπορ/γής τους Κ.Α.Ε. που αναλυτικά αναγράφονται στο 
διατακτικό της παρούσας απόφασης,αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας των μονίμων και αορίστου χρόνου υπαλλήλων 
για την κάλυψη αναγκών των Κεντρικών και Περιφερεια¬ 
κών Υπηρεσιών του Υπ. Αγροτικής Ανάπτυξης και Τροφί- 
μων και ορίζουμε τις ώρες υπερωριακής απασχόλησης 
για το έτος 2004 σε 160.000 για το χρονικό διάστημα ενός 
μηνάς πριν τη δημοσίευση της παρούσης και μέχρι 
31.12.2004, και κατανέμουμε αυτές κατά Υπηρεσία και 
δραστηριότητα ως ακολούθως: 

Σε βάροςτωνπιστώσεωντου Α' Παρ/τοςτου Προϋπ/σμού 
του Κ.Τ.Γ.Κ. και Δασών (Σποροπαραγωγή). 


Για τους υπαλλήλους της Δ/νσης Εισροών Φυτικής Πα¬ 
ραγωγής, των ΚΕΠΠΥΕΛ (Κέντρων Ελέγχου και Πιστο¬ 
ποίησης Πολ/κού Υλικού και Ελέγχου Λιπασμάτων), του 
Ινστιτούτου Ελέγχου Ποικιλιών, του Σταθμού Ελέγχου 
Σπόρων, Σταθμού Ελέγχου Αγενούς Πολ/κού Υλικού, του 
Λοιπού Προσωπικού της Γεν. Δ/νσης Φυτ. Παραγωγής, 
των Δενδροκομικών Σταθμών, των Αμπελουργικών Φυτω¬ 
ρίων και Κρατικών Κτημάτων και ΥΔΕ ΝΠΔΔ εποπτευομέ- 
νων από το Υπ. Αγροτικής Ανάπτυξης και Τροφίμων, που 
θα απασχοληθούν με ελέγχους και πιστοποίηση Πολ/κού 
Υλικού, έλεγχο Λιπασμάτων, έλεγχο - εμπορία Πολ/κού 
Υλικού, Διενέργεια εργαστηριακών ελέγχων, Διενέργεια 
πειραματικών εγγραφής ποικιλιών στους καταλόγους - 
Διενέργεια μετελέγχων, είσπραξη ανταποδοτικών τελών, 
παραγωγή πολ/κού υλικού, αμπέλου, δενδρωδών κλπ., 
εξέταση φακέλων γενικά τροποποιημένων ποικιλιών, σύ¬ 
νολο ωρών υπερωριακής εργασίας 160.000, συνολικής 
δαπάνης 912.000,00 ΕΥΡΩ για 336 (εκ των οποίων οι 20 
αορίστου χρόνου) υπαλλήλους, σε βάρος των πιστώσεων 
του Α' Παρ/τος του Προϋπ/σμού του Κ.Τ.Γ.Κ. και Δ., του 
ΚΑΕ 0261 όπου υπάρχει εγγεγραμμένη σχετική πίστωση. 

2. Η ανωτέρω δαπάνη δεν υπερβαίνει σε καμμία περί¬ 
πτωση κατά μήνα το 1/12 των εγγεγραμμένων στον προ- 
ϋπ/σμό πιστώσεων. 

3. Με αποφάσειςτου Γ εν. Γ ραμματέατου Υπ. Αγροτικής 
Ανάπτυξης και Τροφίμων, οι οποίες θα εκδοθούν με την 
μέριμνα των αρμοδίων κατά περίπτωση Κεντρικών Διευ¬ 
θύνσεων του Υπουργείου, στις οποίες κοινοποιείται η 
απόφαση αυτή θα κατανεμηθεί κατά υπηρεσιακή μονάδα 
και ανάλογα με τις ανάγκες αυτής ο αριθμός των ωρών 
της υπερωριακής εργασίας, ο αριθμός των υπαλλήλων 
καθώς και οι αντίστοιχες πιστώσεις. 

4. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδομά¬ 
δας μετά το πέρας του κανονικού ωραρίου και μέχρι 22ας 
ώρας και νυκτερινή και αργιών από 22.00 μ.μ. - 6.00 π.μ. 
και 6.00 π. μ. -22.00 μ. μ. αντίστοιχα. Υπεύθυνοι για την πα¬ 
ρακολούθηση και τον έλεγχο της πραγματικής προσφο¬ 
ράς της προαναφερόμενης εργασίας θα είναι οι Προϊ¬ 
στάμενοι των Τμημάτων στα οποία ανήκουν οι απασχο¬ 
λούμενοι υπάλληλοι. 

5. Συμμετοχή στις ανωτέρω υπερωρίες δεν θα έχουν 
όσοι υπάλληλοι λαμβάνουν το ίδιο χρονικό διάστημα πρό¬ 
σθετες αμοιβές, τεχνικές βοήθειες ή υπερωρίες από άλλα 
προγράμματα και όσοι βρίσκονται σε αναρρωτική άδεια. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 13 Μάίου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 255979 (5) 

Προϋποθέσεις και καθορισμός Εθνικών ελάχιστων μεγε¬ 
θών (κριτηρίων) για την αναγνώριση Ομάδων Παρα¬ 
γωγών του Αμπελοοινικού τομέα. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 992/1979 

«Περί οργανώσεως των Διοικητικών Υπηρεσιών δια την 
εφαρμογή της Συνθήκης Προσχώρησης της Ελλάδος εις 
τας Ευρωπαϊκός Κοινότητας και ρυθμίσεως συναφών θε¬ 
σμικών και οργανωτικών θεμάτων» (ΦΕΚ280/Α/21.12.1979). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ137 Α), όπως το 
άρθρο αυτό προστέθηκε με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» (ΦΕΚ 157 Α) και τροποποιήθηκε μετηνπαρ.2ατου 
άρθρου 1 του Ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (ΦΕΚ 38 Α). 

3. Τις διατάξεις του άρθρου 1 παρ. 1, 2, 3 και 5 του Ν. 
1338/1983 «Εφαρμογή του Κοινοτικού Δικαίου» (ΦΕΚ34Α), 
όπως τροποποιήθηκε και συμπληρώθηκε με το άρθρο 6 
του Ν. 1440/1984 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος καιΧάλυβοςτου οργανισμού ΕΥΡΑ- 
ΤΟΜ (ΦΕΚ70 Α) και65του Ν. 1892/1990 (ΦΕΚ 101 Α). 

4. Τις διατάξειςτου Ν Λ. 243/1969 «Περί βελτιώσεως και 
προστασίας της αμπελουργικής παραγωγής (ΦΕΚ 144/Α/ 
1969) όπως τροποποιήθηκε με τον Ν. 427/76 (ΦΕΚ 230/ 
Α/1976). 

5. Τις διατάξεις του Ν. 2810/2000 περί Αγροτικών Συνε¬ 
ταιριστικών Οργανώσεων (ΦΕΚ 61 Α/9.3.2000) όπως τρο¬ 
ποποιήθηκε με τον Ν.3147/2003 (ΦΕΚ 135Α/5.6.2003). 

6. Τις διατάξεις του άρθρου 7 του Π.Δ. 614/1981, σύμ¬ 
φωνα με τις οποίες η αρμοδιότητα εποπτείας και καθοδή¬ 
γησης των αναγνωρισμένων Ομάδων Παραγωγών επί 
εθνικού επιπέδου, ασκείται από τις καθ’ ύλην αρμόδιες 
Δ/νσεις της Κεντρικής Υπηρεσίας του Υπουργείου Γεωρ- 
γίας σε συνεργασία με τη Δ/νση Αγροτικού Συνεργατι¬ 
σμού και Ομαδικών Δραστηριοτήτων του ίδιου Υπουργεί¬ 
ου. 

7. Τις διατάξεις της παραγρ. 1 του άρθρου 7 του Π.Δ. 
36/86 «Όροι, προϋποθέσεις και διαδικασία αναγνώρισης 
Ομάδων Παραγωγών και Ενώσεων Ομάδων Παραγωγών» 
(ΦΕΚ 12 Α/13.2.1986) σύμφωνα με τις οποίες διατηρού¬ 
νται σε ισχύ οι διατάξεις των άρθρων 6, 7, 8 και 9 του κα- 
ταργούμενου Π.Δ. 614/1981 «Περί αναγνωρίσεως Ομά¬ 
δων Παραγωγών και Ενώσεων αυτών» όπως τροποποιή¬ 
θηκε με το Π.Δ. 230/1991 (ΦΕΚ 86 Α/7.6.1991). 

8. Τις διατάξεις του Ν. 2637/1998, άρθρο 60 (ΦΕΚ 
200Α/27.8.1998), που αφορούν τις Επιτροπές αναγνώρι¬ 
σης ομάδων παραγωγών. 

9. Τις διατάξεις του Ν. 2732/1999 άρθρο 4, παρ. 23, 24, 
25, 26 και άρθρο 26 παρ. 2 (ΦΕΚ 154 Α/30.7.1999) που 
αφορούν τις Επιτροπές αναγνώρισης ομάδων παραγω¬ 
γών. 

10. Την αριθμ. πρωτ. 21295/25.9.1998 Απόφαση του 
Υπουργού Γεωργίας περί «Σύνθεσης Πρωτοβαθμίων Επι¬ 
τροπών Αναγνώρισης Ομάδων Παραγωγών σε νομούς 
που υφίστανται περισσότερες της μίας Υπηρεσιακές Μο¬ 
νάδες Γεωργίας». 

11. Την αριθμ. πρωτ. 40000/28.2.2003 Απόφαση του 
Υπουργού Γεωργίας περί «Τήρησης βιβλίων και Ειδικής 
Λογιστικής από τις Ομάδες Παραγωγών και τις Ενώσεις 
τους - Δημοσιοποίηση οικονομικών τους αποτελεσμά¬ 
των». 


12. Την εγκύκλιο με αριθμ. πρωτ. 13238/10.6.1997 της 
Δ/νσης Αγροτικού Συνεργατισμού και Ομαδικών Δραστη¬ 
ριοτήτων του Υπουργείου Γεωργίας περί «Αναγνώρισης 
Ομάδων Παραγωγών». 

13. Τον Καν. (ΕΚ) 1493/1999 του Συμβουλίου « Για την 
κοινή οργάνωση της αμπελοοινικής αγοράς « και ιδίως τα 
άρθρα 1,39 και 40 (Ε.Ε./1_ 179 /14-7.1999) όπως τροπο¬ 
ποιήθηκε τελευταία με τον 2585/2001 (Ε.Ε./ 1_ 345/ 
29.12.2001) όμοιο του. 

14. Την αριθ. Υ1/10.3.2004 Απόφαση του Πρωθυπουρ¬ 
γού για «Μεταβολή τίτλων Υπουργείων και καθορισμός 
της σειράς τάξης των Υπουργείων». (ΦΕΚ 513 Τεύχος Β 
/10.3.2004). 

15. Την αριθμ. πρωτ. 230642/15.3.2004 κοινή απόφαση 
Πρωθυπουργού και Υπουργού Αγροτικής Ανάπτυξης&Τρο- 
φίμων για «Ανάθεση αρμοδιοτήτων στους Υφυπουργούς 
Αγροτικής Ανάπτυξης & Τροφίμων Ευάγγελο Μπασιάκο και 
Αλέξανδρο Κοντό». (ΦΕΚ 525 Τεύχος Β/23.3.2004). 

16. Την σχετική εισήγηση της Δ/νσης ΠΑΠ Δενδροκη- 
πευτικής. 

17. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

ΓΕΝΙΚΕΣ ΔΙΑΤΑΞΕΙΣ 

1. Με την παρούσα απόφαση καθορίζονται τα ελάχιστα 
κριτήρια και οι προϋποθέσεις για την αναγνώριση των 
Ομάδων Παραγωγών (Ο.Π.) του αμπελοοινικού τομέα 
που προβλέπονται στα άρθρα 39 και 40 του Καν. (ΕΚ) 
1493/1999. 

2. Αρμόδια υπηρεσία για τον συντονισμό των διαδικα¬ 
σιών της απόφασης αυτής ορίζεται το τμήμα Αμπέλου και 
Ξηρών Καρπών της Δ/νσης ΠΑΠ Δενδροκηπευτικής του 
Υπουργείου Αγροτικής Ανάπτυξης & Τ ροφίμων. 

3. Αρμόδιες υπηρεσίες για την εφαρμογή των διατάξε¬ 
ων της παρούσας απόφασης ορίζονται οι Διευθύνσεις 
Αγροτικής Ανάπτυξης / Γ εωργίας των οικείων Νομαρχια¬ 
κών Αυτοδιοικήσεων. 

Άρθρο 2 

ΟΡΙΣΜΟΣ 

Σύμφωνα με το άρθρο 39 του Καν.(ΕΚ) 1493/1999 ως 
Ομάδα Παραγωγώντου αμπελοοινικού τομέα, νοείται κά¬ 
θε νομικό πρόσωπο το οποίο: 

α) συστήνεται από παραγωγούς προϊόντων που αναφέ- 
ρονταιστο άρθρο 1 του Καν. (ΕΚ) 1493/1999, 
β) έχει ως στόχο για τα μέλη της μεταξύ των άλλων: 
ί) να εξασφαλίσει τον προγραμματισμό της παραγωγής 
και την προσαρμογή της στη ζήτηση, κυρίως όσον αφορά 
την ποιότητα και την ποσότητα, 
ϋ) να προωθήσει τη συγκέντρωση της προσφοράς και 
τη διάθεση στην αγορά της παραγωγής τους, 

ΙίΙ) να μειώσει το κόστος παραγωγής και να σταθερο¬ 
ποιήσει τις τιμές στον παραγωγό, 
ίν) να προωθήσει καλλιεργητικές πρακτικές, τεχνικές 
παραγωγής και τεχνικές διαχείρισης των αποβλήτων, οι 
οποίες να είναι φιλικές προς το περιβάλλον, κυρίως για να 
προστατευθεί η ποιότητα των υδάτων, του εδάφους και 
του τοπίου και να διαφυλαχθεί ή/και να προωθηθεί η ποι¬ 
κιλία των βιολογικών ειδών, σύμφωνα με τις εκάστοτε 
ισχύουσες κοινοτικές και εθνικές διατάξεις. 

Άρθρο 3 

ΑΝΑΓΝΩΡΙΣΗ ΟΜΑΔΩΝ ΠΑΡΑΓΩΓΩΝ 

Προκειμένου να αναγνωριστεί μια Ο.Π. του αμπελοοινι- 
κού τομέα, που υποβάλλει αίτηση, θα πρέπει να πληρού- 
νται οι κάτωθι προϋποθέσεις: 

1. Οι στόχοι της και η σύνθεση της να είναι όπως αυτά 
αναφέρονται στο άρθρο 2 της παρούσας. 

2. Να διαθέτει τη δυνατότητα να επιβάλλει κυρώσεις 
στα μέλη της σε περίπτωση που αυτά παραβαίνουν τις 
υποχρεώσεις τους που προκύπτουν από το καταστατικό 
της Ο.Π. 

3. Να έχει ελάχιστο αριθμό μελών 5 στις ορεινές, μειο¬ 
νεκτικές και νησιωτικές περιοχές και 10 στις λοιπές. 

4. Η συνολική ποσότητα παραγωγής που μπορεί να δια¬ 
τεθεί σε εμπορία από αυτήν, να είναι τουλάχιστον 150 τό¬ 
νοι στις ορεινές, μειονεκτικές και νησιωτικές περιοχές και 
200 τόνοι στις λοιπές. 

5. Να προσφέρει επαρκή εγγύηση όσον αφορά την κα¬ 
τάλληλη άσκηση των δραστηριοτήτων τους τόσο από 
άποψη χρόνου όσο και αποτελεσματικότητας στην επί¬ 
τευξη των στόχων. 

6. Να εξασφαλίζει για τα μέλη της τη λήψη τεχνικής βοή¬ 
θειας έτσι ώστε αυτά να χρησιμοποιούν καλλιεργητικές 
πρακτικές φιλικές για το περιβάλλον. 

Άρθρο 4 

ΔΙΚΑΙΟΛΟΓΗΤΙΚΑ ΚΑΙ ΔΙΑΔΙΚΑΣΙΑ 
ΑΝΑΓΝΩΡΙΣΗΣ ΟΜΑΔΩΝ ΠΑΡΑΓΩΓΩΝ 

Η διαδικασία αναγνώρισης των Ομάδων Παραγωγών 
ορίζεται από το Π .Δ. 36/1986 όπως τροποποιήθηκε από το 
Π.Δ. 230/1991, το Ν. 2637/1998 (άρθρο 60) και το Ν. 
2732/1999 (άρθρα 4 και 26). Κατά την διαδικασία αυτή, 
προβλέπονται μεταξύ των άλλων: 

- Η ενδιαφερόμενη για αναγνώριση Ομάδα Παραγω¬ 
γών υποβάλλει στην αρμόδια Δ/νση Αγροτικής Ανάπτυ¬ 
ξης / Γ εωργίαςτης Νομαρχίας όπου είναι η έδρα της Ο. Π., 
αίτηση που απευθύνεται στην Πρωτοβάθμια Επιτροπή 
Αναγνώρισης (Π.Ε.Α.) και συνοδεύεται με άλατα δικαιο- 
λογητικά που αναφέρονται στην εγκύκλιο με αριθμ. πρωτ. 
13238/10.6.1997 της Δ/νσης Αγροτικού Συνεργατισμού 
και Ομαδικών Δραστηριοτήτων του Υπουργείου Αγροτι¬ 
κής Ανάπτυξης και Τροφίμων. 

- Η Πρωτοβάθμια Επιτροπή Αναγνώρισης που συ¬ 
γκροτείται στην έδρα κάθε Νομαρχίας με απόφαση του 
οικείου Νομάρχη έχει την ευθύνη για τον έλεγχο των υπο¬ 
βαλλόμενων αιτήσεων και των δικαιολογητικών και εκδί¬ 
δει απόφαση σχετική με την αναγνώριση της Ο.Π. 

Αντίγραφο της απόφασης αυτής κοινοποιείται στο τμή¬ 
μα Αμπέλου και Ξηρών Καρπών της Δ/νσης ΠΑΠ Δενδρο- 
κηπευτικής του Υπουργείου Αγροτικής Ανάπτυξης και 
Τροφίμων. 

- Σε περίπτωση απόρριψης της αίτησης για αναγνώρι¬ 
ση, η υπό αναγνώριση Ο.Π. δύναται να προσφύγει στη 
Δευτεροβάθμια Επιτροπή Αναγνώρισης η οποία συγκρο¬ 
τείται στην έδρα κάθε Περιφέρειας, με απόφαση του Γε¬ 
νικού Γραμματέα της οικείας Περιφέρειας και η οποία 
αποφασίζει και για τις προσφυγές κατά των εκδιδόμενων 
αποφάσεωντων Π.Ε.Α. 

Τα χρονικά περιθώρια που σχετίζονται με την διαδικα¬ 
σία αναγνώρισης, προβλέπονται στο Π.Δ. 36/1986 και το 
Ν. 2637/1998 και αναφέρονται στην αριθμ. πρωτ. 13238/ 
10.6.1997 εγκύκλιο της Δ/νσης Αγροτικού Συνεργατι¬ 


σμού και Ομαδικών Δραστηριοτήτων του Υπουργείου 
Αγροτικής Ανάπτυξης και Τροφίμων, και η σχετική με την 
αναγνώριση απόφαση, εκδίδεταιτο αργότερο εντός προ¬ 
θεσμίας τριών μηνών (90 ημέρες) από την ημερομηνία 
υποβολής της αίτησης. 

Η Δ/νση Π.Α.Π. Δενδρ/κής, Τμήμα Αμπέλου και Ξηρών 
Καρπών, του Υπουργείου Αγροτικής Ανάπτυξης & Τροφί¬ 
μων, ανακοινώνει στην Ευρωπαϊκή Επιτροπή εντός προθε- 
σμίαςδύο (2) μηνών απότηνημερομηνίαχορήγησηςή ανά¬ 
κλησης της αναγνώρισης, κάθε απόφαση παροχής ή ανά¬ 
κλησης της αναγνώρισης των Ομάδων Παραγωγών, όπως 
προβλέπεται στο άρθρο 40 του Καν. (ΕΚ) 1493/1999. 

Άρθρο 5 

ΕΛΕΓΧΟΙ - ΚΥΡΩΣΕΙΣ 

Οι έλεγχοι για την τήρηση των όρων της αναγνώρισης 
μιας Ο.Π. διενεργούνται από τις Διευθύνσεις Αγροτικής 
Ανάπτυξης / Γεωργίας των οικείων Νομαρχιακών Αυτοδι¬ 
οικήσεων, κατά τακτά χρονικά διαστήματα, καθώς και 
απάτην Ευρωπαϊκή Επιτροπή. 

Για το σκοπό αυτό οι Ο.Π. δέχονται τις Ελεγκτικές Αρ¬ 
χές του Κράτους, καθώς και των αρμοδίων Κοινοτικών 
Οργάνων, και θέτουν στη διάθεση τους κάθε στοιχείο που 
θα ζητηθεί και θα διευκολύνει τους ελέγχους. 

Στην περίπτωση που προκύψει από τη διενέργεια ελέγ¬ 
χων ότι μια Ο. Π. δεν τηρεί τους όρους και τις προϋποθέ¬ 
σεις της αναγνώρισης της καθώς και τις σχετικές διατά- 
ξειςτης Κοινοτικής και Εθνικής νομοθεσίας, επιβάλλονται 
οι κυρώσεις που προβλέπονται στο άρθρο 40 του 
Καν.(ΕΚ) 1493/99 και, εφόσον παρίσταται ανάγκη, η ανά¬ 
κληση αναγνώρισης της Ο.Π. με όσα συνεπάγεται αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίου 2004 

ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-Φ- 

Αριθ.6175 (6) 

Τροποποίηση της αριθ. 241/18.8.1998 (ΦΕΚ 939/Β/ 
1.9.1998) απόφασής μας, περί μεταβίβασης αρμοδιο¬ 
τήτων και παροχή εξουσιοδότησης υπογραφής «Με 
εντολή Γ ενικού Γ ραμματέα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 2503/1997 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του Ν. 1622/1986 «Τοπική Αυτ/ση- Περι¬ 
φερειακή Ανάπτυξη - Δημοκρατικός Προγραμματισμός». 

3. Την αρ. πρωτ. 241/18.8.1998 (ΦΕΚ 939/Β/1.9.1998) 
απόφασή μας, περί μεταβίβασης αρμοδιοτήτων και πα¬ 
ροχής εξουσιοδότησης υπογραφής αποφάσεων, εγγρά¬ 
φων κ.λπ. 

4. Τις υφιστάμενες υπηρεσιακές συνθήκες για την απο¬ 
τελεσματικότερη άσκηση των αρμοδιοτήτων της Περιφέ¬ 
ρειας, με σκοπό την ταχύτερη διεκπεραίωση των υποθέ¬ 
σεων και την αμεσότερη εξυπηρέτηση των πολιτών, απο¬ 
φασίζουμε: 

1. Τροποποιούμε την αρ. πρωτ. 241/18.8.1998 (ΦΕΚ 
939/Β/1.9.1998) απόφασή μας, με την οποία εκχωρήθηκε 
στον Προϊστάμενο της Δ/νσης Αυτοδιοίκησης & Αποκέ¬ 
ντρωσης Ν. Αχάίας καθώς και στους Προϊσταμένους των 
Δ/νσεων Τοπικής Αυτ/σης & Δ/σης των Νομών Αιτωλ/νίας 
και Ηλείας το δικαίωμα υπογραφής των παρακάτω αρμο¬ 
διοτήτων, δηλαδή: 

• η παραπομπή στην Επιτροπή του άρθρου 177 του 
Π.Δ. 410/1995 εκείνων των πράξεων των δημοτικών και 
κοινοτικών συμβουλίων και λοιπών συλλογικών οργάνων 
των ΟΤΑ πρώτου βαθμού και των νομικών τους προσώ¬ 
πων δημοσίου δικαίου που θεωρούνται αιτιολογημένα ότι 
δεν είναι νόμιμες 

• η παραπομπή στην Επιτροπή του άρθρου 177 του 
Π.Δ. 410/1995 προσφυγών κατά πράξεων των Δημοτικών 
και Κοινοτικών Συμβουλίων καθώς και των Δημάρχων, 
Προέδρων κοινοτήτων και των μονομελών οργάνων των 
Ν.Π.Δ.Δ. των Δήμων και των Κοινοτήτων για παράβαση 


νόμου και ορίζουμε ότι εφεξής οι παραπάνω ενέργειες θα 
υπογράφονται από τον Γενικό Γραμματέα της Περιφέρει¬ 
ας, ύστερα από εισήγηση της Δ/νσης Αυτ/σης & Αποκ/σης 
Ν. Αχάίας και των Δ/νσεων Τοπικής Αυτ/σης & Δ/σης των 
Νομών Ηλείας και Αιτωλ/νίας 

• Κατά τα λοιπά εξακολουθεί να ισχύει η αρ. πρωτ. 
241/18.8.1998 (ΦΕΚ939/Β/1.9.1998) απόφασή μας. 

• Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού 

• Η ισχύςτηςπαρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 7 Μάίου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί .9γ - β-Γτΐ3ϊΙ: \Λ/θβιτΐ35ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 


• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 

Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαιΌ 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοππ και μέχρι 100 σελίδες σε 5 βυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γοτπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοιη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Μ11ρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐβτπθΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































